ddrg/super_eurlex huggingface dataset:
(4)

Det sikres, at der er komplementaritet mellem foranstaltningerne, og at der ikke er overlapninger mellem gruppens arbejde og det arbejde, som andre europæiske grupper og udvalg, herunder Beskæftigelsesudvalget, Udvalget for Social Beskyttelse, Udvalget for Økonomisk Politik, Det Økonomiske og Finansielle Udvalg, Det Rådgivende Udvalg for Ligestilling mellem Kvinder og Mænd og ekspertgruppen om integrering af ligestillingsaspektet, udfører vedrørende demografiske spørgsmål. Kommissionen orienterer disse udvalg om arbejdet i gruppen af eksperter i demografiske spørgsmål.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA's ekspertmøder, har ikke underbygget forventningen om, at plantebeskyttelsesmidler, der indeholder oxydemeton-methyl, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA’s ekspertmøder, har ikke underbygget forventningen om, at plantebeskyttelsesmidler, der indeholder diazinon, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA’s ekspertmøder, har ikke underbygget forventningen om, at plantebeskyttelsesmidler, der indeholder dichlorvos, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(2)

Ifølge artikel 4, stk. 2, nr. i), litra d), i forordning (EF) nr. 2037/2000 er det for hver producent og importør forbudt at markedsføre methylbromid eller selv anvende methylbromid efter den 31. december 2004. Ifølge artikel 4, stk. 4, nr. i), litra b), i forordning (EF) nr. 2037/2000 gælder forbuddet ikke, hvis methylbromid anvendes til at opfylde den tilladte efterspørgsel til kritiske anvendelser hos brugere som omhandlet i artikel 3, stk. 2, nr. ii), i den nævnte forordning. Den mængde methylbromid, der er tilladt til kritiske anvendelser for perioden 1. januar til 31. december 2007, vil blive offentliggjort i en særskilt kommissionsbeslutning.
(37)

I sine bemærkninger til procedurens indledning fastholdt Tyskland, at der ikke var tale om statsstøtte, da der ikke indrømmes nogen selektiv fordel, og da der er tale om en ikke-diskriminerende infrastruktur, som alle brugere har fri adgang til. Tyskland understregede endvidere, at det i betragtning af problemerne med at transportere ethylen, investeringernes omfang og langsigtede karakter, den indbyrdes afhængighed mellem ethylen og propylen kunne resultere i en dominovirkning med følgevirkninger for andre industrideltagere, hvis en enkelt deltager fra den bayerske ethylenproducerende eller -forbrugende industri trækker sig ud: nedlukning af et produktionssted vil medføre lavere rentabilitet hos de tilbageblevne producenter, hvilket ville resultere i yderligere lukninger hos andre ethylenproducenter og -forbrugere. På denne måde ville et stort antal arbejdstagere muligvis miste deres job. Eksplosionen i Basellfabrikken i Münchsmünster kunne være starten på en sådan kædereaktion. Tyskland fremhævede projektets integrering i et mere omfattende europæisk net, rørledningens særlige betydning for et isoleret område som Bayern og de følger, som et svigt i det bayerske net kunne medføre for andre europæiske områder, da den bayerske rørledning udgør en vigtig forbindelse mellem rørledningerne i Vesteuropa og de rørledninger, der allerede findes eller er planlagt i Østeuropa. Tyskland understregede de forventede positive virkninger, som projektet ville have for den europæiske industris forsyningssikkerhed, fleksibilitet og konkurrenceevne på globalt plan. Støtten ville afhjælpe et markedssvigt, da projektet ikke ville være økonomisk rentabelt uden offentlig støtte. Tyskland fremhævede endvidere, at den forventede interne rente for EPS ved den planlagte støtte på 70 mio. EUR kun var på 1,3 %, hvilket var bevis for, at de deltagende virksomheder først og fremmest var interesseret i forsyningssikkerhed på lang sigt og ikke i fortjeneste på kort sigt. Tyskland tilføjede, at konkurrencen ikke ville blive fordrejet på grund af projektet, da deltagerne accepterer »low profit-princippet«, og da alle brugere ville få fri adgang til rørledningen uden forskelsbehandling.
§ 3.

1. Hvor et tv-spredningsorgan har erhvervet eneret til transmission af en begivenhed, som er nævnt i en forordning, der er udstedt i henhold til lovens § 4, skal spredningsorganet sørge for, at den pågældende begivenhed kan ses på gratis fjernsyn i Østrig af mindst 70 % af licensbetalende seerne og seere, som er fritaget for licens, i overensstemmelse med den fremgangsmåde, der er fastsat i forordningen (direkte eller tidsforskudt udsendelse, i fuld længde eller uddrag). Ved »tidsforskudt« transmission forstås i dette stykke en periode på højst 24 timer regnet fra begivenhedens begyndelse indtil udsendelsens start. 2. Ved »gratis fjernsyn« forstås i denne lov kanaler, som seere kan modtage uden ekstra eller regelmæssig betaling for brug af teknisk udstyr til afkodning. Ved ekstra betaling forstås i dette stykke ikke licensbetaling (§ 2 i loven om licensafgift (Rundfunkgebührengesetz)), programafgift (§ 20, RFG), et tilmeldingsgebyr til kabelnet eller den abonnementsafgift, der skal betales til en kabelnetudbyder. 3. Den i stk. 1 fastlagte forpligtelse anses for opfyldt, hvis tv-spredningsorganet dokumenterer at have gjort alt, hvad der med rimelighed kunne forventes under normale markedsforhold for at sikre, at den i stk. 1 nævnte begivenhed kunne ses på gratis fjernsyn. For at nå frem til en ordning i mindelighed om indholdet af disse vilkår, kan et tv-spredningsorgan indbringe sagen for kommunikationsmyndigheden (Bundeskommunikationssenat). Denne myndighed vil da inddrage alle parter i et forsøg på at opnå forlig samt udfærdige en skriftlig protokol over forhandlingerne og disses resultat. 4. Opnås der ikke enighed, skal kommunikationsmyndigheden efter anmodning fra et af de involverede tv-spredningsorganer afgøre, om det pågældende organ i tilstrækkelig grad har opfyldt sine forpligtelser i medfør af stk. 1 og 3. Hvis tv-spredningsorganet ikke i tilstrækkelig grad har opfyldt disse forpligtelser, skal kommunikationsmyndigheden træde i organets sted og afgøre, hvad der forstås ved »normale markedsforhold« som nævnt i stk. 3. Senatet skal navnlig fastlægge en rimelig markedspris for tildelingen af transmissionsrettigheder. 5. Der kan rejses krav om skadeserstatning i henhold til civilrettens bestemmelser mod et tv-spredningsorgan, som ikke i tilstrækkelig grad har opfyldt sine forpligtelser under stk. 1. Erstatningskravet omfatter også kompensation for tabt fortjeneste. 6. Der kan ikke rejses krav om skadeserstatning, før der foreligger en afgørelse i henhold til stk. 4. Uden præjudice for stk. 7 er domstolen og sagens parter, jf. stk. 4, bundet af den endelige påkendelse. 7. Anser retten i en proces i medfør af stk. 6 afgørelsen for at være lovstridig, skal den indstille processen og indgive klage til forvaltningsdomstolen (Verwaltungsgerichtshof) i overensstemmelse med artikel 131, stk. 2, i den østrigske forfatning (B-VG) for at få konstateret, om afgørelsen er retsstridig. Når forvaltningsdomstolens kendelse foreligger, skal domstolen fortsætte processen og afgøre sagen under hensyntagen til forvaltningsdomstolens retsopfattelse.
(5)

Kommissionen fandt det godtgjort, at de begivenheder, som var omfattet af de finske foranstaltninger, opfyldte mindst to af nedenstående kriterier, som anses for at være pålidelige indikatorer for en begivenheds samfundsmæssige interesse: i) begivenheden er af særlig almen interesse for medlemsstatens befolkning og ikke blot af betydning for dem, der sædvanligvis følger med i den pågældende sport eller aktivitet; ii) begivenheden har en generelt anerkendt og klar kulturel betydning for medlemsstatens befolkning, især som katalysator for kulturel identitet; iii) begivenheden omfatter landsholdets deltagelse i forbindelse med en kamp eller turnering af international betydning; og iv) begivenheden har traditionelt været udsendt på gratis fjernsyn og har tiltrukket et stort antal seere.
(26)

Kommissionen har endvidere sine tvivl med hensyn til rigtigheden af de oplysninger, som de italienske myndigheder har fremlagt for at vise, at en »normal« siciliansk virksomhed, med en omsætning på under 10 millioner EUR og under 10 ansatte, som arbejder inden for IT-sektoren, inden for turist/hotelbranchen eller inden for en anden industrisektor end den kemiske og den petrokemiske sektor, betaler en højere IRAP-skat end en tilsvarende »normal« virksomhed i Lombardiet. Eftersom støtten i henhold til artikel 60, stk. 1, i regionallov nr. 17/2004 ydes til alle kooperativer uden hensyn til størrelse eller sektor, kan oplysninger, som kun vedrører virksomheder, med en omsætning på under 10 millioner EUR og under ti ansatte, som arbejder inden for andre industrisektorer end den kemiske og den petrokemiske sektor ikke bruges til at vise, at støtteordningen hviler på et proportionalt grundlag.
(80)

Det passive kapitalindskud (foranstaltning 1) blev foretaget af gbb. Ifølge de tyske oplysninger blev indskuddet foretaget som led i gbb’s eget program, således at der ikke var involveret statslige midler. Kommissionen konstaterer dog, at gbb, på det tidspunkt hvor indskuddet blev foretaget, var fuldstændig kontrolleret af Deutsche Ausgleichsbank, der er en statslig udviklingsbank i Tyskland — et offentligretligt organ, som har til opgave at fremme den tyske økonomi i offentlighedens interesse. Gbb varetager endvidere udviklingsopgaver og var således ansvarlig for Østtysklands konsoliderings- og vækstfond (Konsolidierungs- und Wachstumsfonds Ostdeutschland), som havde til opgave at stille kapital til rådighed for mellemstore virksomheder i Østtyskland for at styrke deres kapitalgrundlag. Kommissionen finder derfor, at denne foranstaltning kan henføres til staten. Som anført i punkt 59-62 fik Bike Systems også en fordel af foranstaltningen, som virksomheden ikke kunne have opnået på markedet.
(37)

Portugal fremførte i den forbindelse, at formålet med investeringen var at gøre det muligt for ORFAMA at udvide sin produktion, som havde nået sin maksimale kapacitet i Portugal, og at øge produktiviteten via et lavere omkostningsniveau og en normalt kvalificeret og yngre arbejdskraft i Polen. Ifølge de portugisiske myndigheder bidrog dette projekt imidlertid også til at styrke den pågældende EU-erhvervsgren ved at øge udbuddet af produkter med EU-oprindelse og ved at promovere EU-mærker i en situation med tiltagende konkurrence fra importerede varer. For Portugal er det meget vigtigt at yde støtte til virksomheder som ORFAMA (og indirekte til Archimode og Wartatex) for at sikre EU-tekstilindustriens konkurrenceevne på EU-markedet og de internationale markeder.
(4)

Der bør fastsættes bestemmelser for disse to undtagelser på den betingelse, at Italien træffer strenge kontrol- og forsigtighedsforanstaltninger, der sikrer, at der ikke er risiko for spredning af sygdommen.
(3)

Det Forenede Kongerige har indsendt data, der godtgør, at det, ved at en række at dets fartøjer er ophørt endeligt med at fiske, har reduceret fiskeriindsatsen for dets fartøjer i området medførende bomtrawl med en maskestørrelse på mindst 80 mm med 5,24 % siden den 1. januar 2004 i forhold til fiskeriindsatsen i 2003.
(3)

I overensstemmelse med artikel 396, stk. 2, i direktiv 2006/112/EF underrettede Kommissionen ved brev af 1. marts 2007 de øvrige medlemsstater om Østrigs anmodning. Kommissionen underrettede ved brev af 6. marts 2007 Østrig om, at den rådede over alle de oplysninger, som den fandt nødvendige for at kunne vurdere anmodningen.
(3)

Beslutningen vedrører en ny vedtagelse af Kommissionens beslutning 98/247/EKSF af 21. januar 1998 (2), som blev delvis annulleret af Domstolene (3) af formelle grunde. Domstolene fastslog, at Kommissionen havde pålagt TKS en bøde i 1998 for TS-AG's adfærd uden på forhånd at have givet virksomheden lejlighed til at udtale sig om denne adfærd. TKS' ret til at blive hørt var derfor ikke blevet overholdt.
(4)

På basis af de indsendte oplysninger og beregningsmetoden i punkt 9.1 i bilag IIB bør Portugal i perioden 1. februar 2007 til 31. januar 2008 tildeles 21 ekstra havdage for fartøjer, der medfører redskaber henhørende under redskabsgruppen i punkt 3, litra a), 15 ekstra havdage for fartøjer, der medfører redskaber henhørende under redskabsgruppen i punkt 3, litra b), og 30 ekstra havdage for fartøjer, der medfører redskaber henhørende under redskabsgruppen i punkt 3, litra c).
2.

Andre bestemmelser om SIS: a) for så vidt angår bestemmelserne i følgende afgørelser truffet af Eksekutivkomitéen, nedsat ved Schengen-konventionen: Eksekutivkomitéens afgørelse af 15. december 1997 om ændring af C.SIS-finansieringsordningen (SCH/Com-ex (97)35) (1). b) for så vidt angår bestemmelserne i følgende erklæringer fra Eksekutivkomitéen, nedsat ved Schengen-konventionen fra: i) Eksekutivkomitéens erklæring af 18. april 1996 om definition af begrebet udlænding (SCH/Com-ex (96) decl 5) (2) ii) Eksekutivkomitéens erklæring af 28. april 1999 om SIS' struktur (SCH/Com/Ex (99) decl. 2 rev) (3). c) Andre instrumenter: i) Rådets afgørelse 2000/265/EF af 27. marts 2000 om en finansforordning vedrørende budgetaspekterne af Rådets vicegeneralsekretærs forvaltning af de kontrakter, som han indgår som repræsentant for visse medlemsstater, om oprettelse og drift af kommunikationsinfrastrukturen i Schengen-sammenhæng (»Sisnet«) (4) ii) Sirene-Håndbogen (5) iii) Rådets forordning (EF) nr. 871/2004 af 29. april 2004 om indførelse af nye funktioner i Schengen-informationssystemet, bl.a. med henblik på terrorismebekæmpelse (6), og senere afgørelser om datoen for anvendelse af disse funktioner iv) Rådets afgørelse 2005/211/RIA af 24. februar 2005 om indførelse af nye funktioner i Schengen-informationssystemet, herunder i forbindelse med terrorismebekæmpelse (7), og senere afgørelser om datoen for anvendelse af disse funktioner v) Europa-Parlamentets og Rådets forordning (EF) nr. 1160/2005 af 6. juli 2005 om ændring af konventionen om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengen-informationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer (8) vi) Artikel 5, stk. 4, litra a), samt bestemmelserne i kapitel II og bilagene hertil vedrørende Schengen-informationssystemet (SIS) i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengen-grænsekodeks) (9).
(3)

Brasilien tog initiativet til Det Internationale Forum for Biobrændsel for at fremme det internationale marked for bæredygtige biobrændsler og udveksle erfaringer og opbygge tættere samarbejde om standarder og koder for at fremme samhandlen med biobrændsler såvel som udbygge forskningssamarbejdet. Det Internationale Forum for Biobrændsel vil i første omgang bestå af 6 deltagere (regeringerne i Brasilien, USA, Indien, Kina og Sydafrika og Europa-Kommissionen).
(5)

Der er i forbindelse med evalueringen af dette aktivstof afdækket visse potentielle problemer. Risikovurderingen vedrørende grundvandsforurening kunne ikke færdiggøres. Det blev navnlig konstateret, at anvendelse af haloxyfop-R i de scenarier, anmelderen havde foreslået, medførte forekomst af en række metabolitter, der er persistente og let kan udvaskes til grundvandspejlet med potentielt negative virkninger for drikkevandet. Det gav betænkeligheder, som ikke kunne imødegås på baggrund af de data, som anmelderen havde forelagt inden for de fastsatte frister. Desuden er der med udgangspunkt i de tilgængelige data stadig uafklarede problemer for så vidt angår risikovurderingen vedrørende pattedyr. Det var derfor ikke muligt på grundlag af de foreliggende oplysninger at konkludere, at haloxyfop-R opfylder kriterierne for optagelse i bilag I til direktiv 91/414/EØF.
(2)

Konventionen er et væsentligt bidrag til skibsfartssektoren på internationalt plan, fordi den fremmer rimelige leve- og arbejdsvilkår for søfarende og mere lige konkurrencevilkår for operatører og skibsredere, og bestemmelserne heri bør derfor hurtigst muligt finde anvendelse.
(40)

De generelle fordele, som EF-erhvervsgren kan opnå, skal afvejes mod eventuelle ulemper, navnlig for brugerne og i et vist omfang for forbrugerne. De mængder og det antal forskellige varetyper, som EF-producenternes udbyder, forringes. Dette skyldes bl.a., at EF-producenterne lægger deres produktion om fra PSF til andre varer (f.eks. la Seda de Barcelona) og Tergals økonomiske vanskeligheder. For visse fibertypers vedkommende er der problemer på udbudssiden på markedet i Fællesskabet, og EF-producenterne kan eller vil ikke gøre den indsats, som er nødvendig for at imødekomme efterspørgslen. Ydermere er det sandsynligt, at indførelsen af told vil medføre betydelige prisstigninger for visse typer PSF, som ikke udbydes i tilstrækkeligt store mængder i Fællesskabet. Derudover skal der tages hensyn til, at visse brugere af PSF (navnlig virksomheder, der fremstiller sengeudstyr) har meget beskedne fortjenstmargener og vil være nødt til at overvælte eventuelle prisstigninger på PSF på forbrugerne eller indstille deres aktiviteter, hvis konkurrencen fra tredjelande forhindrer dem i at øge deres priser.
(2)

Antisubsidieproceduren blev indledt i henhold til grundforordningens artikel 10 på foranledning af en klage indgivet den 29. september 2006 af følgende EF-producenter: Destilaciones Bordas Chinchurreta S.A. og Sensient Fragrances S.A. (klagerne), som repræsenterer en betydelig del, i dette tilfælde mere end 25 %, af Fællesskabets samlede produktion af dihydromyrcenol. Klagerne sandsynliggjorde umiddelbart, at den pågældende vare blev subsidieret, og at dette gav anledning til væsentlig skade; klagen blev således anset for at være tilstrækkeligt underbygget til at berettige indledningen af en procedure.
(2)

EUSR for Sudan sikrer bl.a. koordinering af og sammenhæng i EU's bidrag til Den Afrikanske Unions mission i Darfur-området i Sudan (AMIS). I henhold til fælles aktion 2005/557/FUSP, artikel 5, stk. 2, sørger en EU-koordineringscelle i Addis Abeba under EUSR's myndighed bestående af en politisk rådgiver, en militærrådgiver og en politirådgiver for den daglige koordinering med samtlige relevante EU-aktører og med det administrative kontrol- og ledelsescenter inden for Den Afrikanske Unions kommandostruktur i Addis Abeba for at sikre en sammenhængende og rettidig EU-støtte til AMIS.
(50)

Kommissionen bemærker på baggrund af oplysningerne fra støttemodtageren, at selv om delprojekt DP 02 faktisk medfører en kapacitetsforøgelse i et eksisterende anlæg (det automatiserede stålpræfabrikationssystem), er denne forøgelse af rent teoretisk art. Den nye kapacitet på 15 700 t forarbejdet stål er dette bestemte anlægs nye maksimale kapacitet. På grund af andre flaskehalse i de øvrige produktionsfaser vil den faktisk forarbejdede mængde stål fortsat være 12 450 t. Støttemodtageren bekræftede, at der ville blive behov for betydelige investeringer for at fjerne flaskehalsene i stålpræfabrikationen, og at der ikke for indeværende var planer om sådanne investeringer. Kommissionen konkluderer derfor, at delprojekt DP 02 ikke medfører en kapacitetsstigning for værftet som helhed, og at muligheden for en forøgelse til 15 700 t er helt teoretisk.
(5)

For at gøre det muligt for de pågældende lande at markedsføre lagre af formeringsmateriale, der er produceret i perioden 1. januar 2003 til 31. december 2006, bør det tillades, at de indtil den 31. december 2009 på deres respektive områder markedsfører formeringsmateriale produceret i nævnte periode i overensstemmelse med deres respektive nationale bestemmelser, der var gældende på produktionstidspunktet.
(41)

I energibeskatningsdirektivet er der fastsat minimumssatser for afgifter på energiprodukter. For så vidt angår brændstofblandinger, er minimumssatsen fastsat for slutproduktet. Energibeskatningsdirektivet åbner mulighed for, at medlemsstaterne kan føre en politik, der er afpasset efter landenes særlige forhold, idet de kan iværksætte undtagelser og afgiftsnedsættelser, forudsat at dette ikke hindrer det interne marked i at fungere korrekt, og ikke har konkurrencefordrejende virkninger.
I de dertil hørende forklaringer i punkt 2.1.4 indsættes følgende:

»Heading No 033: Privileged member of a Union citizen’s family format: code (1)

It can be indicated here whether the visa applicant is a privileged member of a Union citizen’s family, under Directive 2004/38/EC (to be ascertained by the consulting authority).

For the code to be used, see section 2.2.6.«
(5)

Domstolen bekræftede endvidere, at Fællesskabet i Euratom-traktatens artikel 2, litra e), pålægges den opgave ved passende kontrol at garantere, at nukleart materiale ikke anvendes til andre formål end dem, det er bestemt til, uden at der opstilles sondringer med hensyn til arten af den uretmæssige anvendelse og forudsætninger for, at den kan forekomme. Endelig har selve ordet »sikkerhedskontrol«, som i traktaten anvendes som betegnelse for bestemmelserne i kapitel VII, større rækkevidde end det simple forhold, at det, brugeren har angivet som de nukleare materialers bestemmelse, erstattes af en anden bestemmelse. Ifølge Domstolen omfatter dette derfor også foranstaltninger vedrørende den fysiske beskyttelse (2). Domstolen fastslog også i sin afgørelse 1/78, at bestemmelser vedrørende strafferetlig forfølgning og udlevering klart vedrører områder, som omfattes af medlemsstaternes kompetence (3).
(56)

Kommissionen bemærker, at artikel 14 og 15 skal sammenholdes, fordi de medfører de samme fordele for forskellige kategorier af støttemodtagere. Når de to artikler sammenholdes, udelukker de følgende virksomhedskategorier som potentielle støttemodtagere: a) nye virksomheder med en omsætning på over 10 mio. EUR inden for alle andre sektorer end dem, der er omhandlet af artikel 14, stk. 1 (nemlig turist- og hotelbranchen, sektoren for kulturgoder, fødevaresektoren, informationsteknologi og håndværksvirksomheder) b) nye virksomheder med en omsætning på under 10 mio. EUR inden for alle andre sektorer end dem, der er omhandlet i artikel 14, stk. 2 (nemlig industrisektoren); der er især tale om virksomheder inden for landbrug og servicefag c) eksisterende virksomheder inden for den kemiske og petrokemiske industri (artikel 15).